עולם חסד יבנה

הרב ארי דוד קאהן adk1010@gmail.com

1. **ויקרא פרק כג, כג-כה**

(כג) וַיְדַבֵּר ה' אֶל מֹשֶׁה לֵּאמֹר: (כד) דַּבֵּר אֶל בְּנֵי יִשְׂרָאֵל לֵאמֹר בַּחֹדֶשׁ הַשְּׁבִיעִי בְּאֶחָד לַחֹדֶשׁ יִהְיֶה לָכֶם שַׁבָּתוֹן **זִכְרוֹן** **תְּרוּעָה** מִקְרָא קֹדֶשׁ: (כה) כָּל מְלֶאכֶת עֲבֹדָה לֹא תַעֲשׂוּ וְהִקְרַבְתֶּם אִשֶּׁה לַה': ס

1. **במדבר פרק כט, א-ו**

(א) וּבַחֹדֶשׁ הַשְּׁבִיעִי בְּאֶחָד לַחֹדֶשׁ מִקְרָא קֹדֶשׁ יִהְיֶה לָכֶם כָּל מְלֶאכֶת עֲבֹדָה לֹא תַעֲשׂוּ יוֹם **תְּרוּעָה** יִהְיֶה לָכֶם: (ב) וַעֲשִׂיתֶם עֹלָה לְרֵיחַ נִיחֹחַ לַה' פַּר בֶּן בָּקָר אֶחָד אַיִל אֶחָד כְּבָשִׂים בְּנֵי שָׁנָה שִׁבְעָה תְּמִימִם: (ג) וּמִנְחָתָם סֹלֶת בְּלוּלָה בַשָּׁמֶן שְׁלֹשָׁה עֶשְׂרֹנִים לַפָּר שְׁנֵי עֶשְׂרֹנִים לָאָיִל: (ד) וְעִשָּׂרוֹן אֶחָד לַכֶּבֶשׂ הָאֶחָד לְשִׁבְעַת הַכְּבָשִׂים: (ה) וּשְׂעִיר עִזִּים אֶחָד חַטָּאת לְכַפֵּר עֲלֵיכֶם: (ו) מִלְּבַד עֹלַת הַחֹדֶשׁ וּמִנְחָתָהּ וְעֹלַת הַתָּמִיד וּמִנְחָתָהּ וְנִסְכֵּיהֶם כְּמִשְׁפָּטָם לְרֵיחַ נִיחֹחַ אִשֶּׁה לַה': ס

1. **משנה מסכת ראש השנה פרק א משנה ב**

בְּאַרְבָּעָה פְרָקִים הָעוֹלָם נִדּוֹן, **בַּפֶּסַח** עַל הַתְּבוּאָה, **בָּעֲצֶרֶת** עַל פֵּרוֹת הָאִילָן, **בְּרֹאשׁ הַשָּׁנָה** כָּל בָּאֵי הָעוֹלָם עוֹבְרִין לְפָנָיו כִּבְנֵי מָרוֹן, שֶׁנֶּאֱמַר (תהלים לג) הַיּוֹצֵר יַחַד לִבָּם, הַמֵּבִין אֶל כָּל מַעֲשֵׂהֶם. **וּבֶחָג** נִדּוֹנִין עַל הַמָּיִם:

1. **תוספתא מסכת ראש השנה (ליברמן) פרק א הלכה יג**

הכל נידונין בראש השנה וגזר דינו נחתם ביום הכפורים דברי ר' מאיר ר' יהודה אומ' הכל נידונין בראש השנה וגזר דינו של כל אחד ואחד נחתם בזמנו בפסח על התבואה בעצרת על פירות האילן בחג על המים וגזר דינו של אדם נחתם ביום הכפורים ר' יוסה אומ' אדם נידון בכל יום שנאמ' ותפקדנו לבקרים

1. **תלמוד בבלי מסכת ראש השנה דף לב עמוד ב**

מכלל דבראש השנה ליכא הלל, מאי טעמא? -אָמַר רַבִּי אַבָּהוּ, אָמְרוּ מַלְאֲכֵי הַשָּׁרֵת לִפְנֵי הַקָּדוֹשׁ בָּרוּךְ הוּא, רִבּוֹנוֹ שֶׁל עוֹלָם, מִפְּנֵי מָה אֵין יִשְׂרָאֵל אוֹמְרִין שִׁירָה לְפָנֶיךָ בְרֹאשׁ הַשָּׁנָה וּבְיוֹם הַכִּפּוּרִים? אָמַר לָהֶם, אֶפְשָׁר - מֶלֶךְ יוֹשֵׁב עַל כִּסֵּא דִּין, וְסִפְרֵי חַיִּים וְסִפְרֵי מֵתִים פְּתוּחִים לְפָנָיו, וְיִשְׂרָאֵל אוֹמְרִים שִׁירָה?:

1. **רמב"ם פירוש המשנה מסכת ראש השנה פרק ד משנה ז**

ובשעת ההלל: לפי שאין קורין הלל לא בראש השנה ולא ביום הכפורים, לפי שהם ימי תפלה והכנעה **לפני ה'** ויראה ממנו וניסה אליו **ותשובה** **ותחנה** **ובקשת** **מחילה**, ואין ראוי במצבים כאלה **לשמוח** ולשיש.

1. **רמב"ם הלכות מגילה וחנוכה פרק ג הלכה ו**

… ושמונה עשר יום בשנה מצוה לגמור בהן את ההלל, ואלו הן… אבל ראש השנה ויום הכפורים אין בהן הלל לפי שהן ימי תשובה ויראה ופחד לא ימי שמחה **יתירה**, ולא תקנו הלל בפורים שקריאת המגילה היא ההלל.

1. **רשימות שיעורים (רי"ד סולובייצ'יק) מסכת סוכה דף מב עמוד ב**

והנה הרמב"ם כתב (בפ"ג מחנוכה הל"ו) וז"ל - אבל ר"ה ויוה"כ אין בהן הלל לפי שהן ימי תשובה ויראה ופחד לא ימי שמחה יתירה עכ"ל, משמע דיש בהם שמחה אבל אינה שמחה יתרה כבשלש רגלים שיש בהם שמחה יתרה. ויש לעמוד על ההבדל בין שמחה לבין שמחה יתרה. ונראה דעיקר דין שמחה הוא שמחת הלב, ובזה שווים ר"ה ויוה"כ לשלש הרגלים דבכולם יש שמחה בלב, וזה מוכח ממה שר"ה ויוה"כ מבטלים אבלות, ועיקר הסתירה לאבלות - שעיקרה חלות בלב - היא שמחת הלב, **והשמחה שבלב מבטלת את דיני האבלות**. אלא שברגלים נוסף לדין שמחת הלב יש מצוה לשמוח במעשה כגון ע"י **אכילת שלמים**. מאידך גיסא, בר"ה וביוה"כ אין חיוב לשמוח במעשה ורק לשמוח בשמחת לב. ולכן אומר הרמב"ם שאין בהם שמחה יתרה - ששמחה יתרה היא כששמחים במעשה ובפועל. אמנם ר"ה ויוה"כ ימי שמחה הם כי יש בהם שמחת לב. משום כך נראה שלעומת זה הוא דין הפורים. אין פורים מבטל אבלות, אף על פי שיש בו מצות שמחה, משום דשאני שמחה דפורים משמחה דר"ה ויוה"כ וג' רגלים. באלו עיקר השמחה היא בלב, משא"כ בפורים - הגם שיש בו שמחה - אין בו שמחה שבלב, ורק שמחה דמשתה, ומאחר שאינה חלה בלב על כן אינה סותרת את האבילות. (ועיין בפוסקים או"ח סי' תרצ"ו ס"ד א) ונראה דהשמחה שבלב תלוי' בדין עמידה **לפני ד'** - ע"י קדושת היום דר"ה, יוה"כ ורגלים נמצאים **לפני ד'** וזהו הגורם שמחה שבלב, משא"כ פורים אין בו קדושת היום ואין הגברא נחשב כעומד לפני ד' ומשו"ה אין בו חלות דין שמחה בלב אלא דין שמחה דמשתה ולכך אין בו בטול אבלות. ראי' לכך יש להביא מהלכות השמחה ברגל ובפורים, דלגבי יום טוב כתב הרמב"ם (פ"ו מיו"ט הל"כ) וז"ל כשאדם אוכל ושותה ושמח ברגל לא ימשך ביין ובשחוק וקלות ראש ויאמר שכל מי שיוסיף בזה ירבה במצות שמחה שהשכרות והשחוק הרבה וקלות הראש אינה שמחה אלא הוללות וסכלות ולא נצטוינו על ההוללות והסכלות אלא על השמחה שיש בה עבודת יוצר הכל שנא' תחת אשר לא עבדת את ה' אלקיך בשמחה ובטוב לבב מרב כל הא למדת שהעבודה בשמחה ואי אפשר לעבוד את ה' לא מתוך שחוק ולא מתוך קלות ראש ולא מתוך שכרות עכ"ל. לעומת זה בפורים, הרמב"ם (פ"ב ממגילה הלט"ו) כתב וז"ל - ושותה יין עד שישתכר וירדם בשכרותו עכ"ל. **הסתירה בולטת**. ויסוד החילוק הוא שבפורים **אין דין חציו לד'** אלא מצות שמחה שכולה לכם שחייב אדם להשתכר עד שלא ידע בין ארור המן לברוך מרדכי, משא"כ ברגל דעצם מצות שמחה הוי' חציו לד', כי ברגל עומד האדם לפני ד' כיון דיש חלות קדושת היום. ברם בפורים הואיל ואין בו קדושת היום אין הגברא עומד ע"פ דין לפני ד', ודוקא בעומד לפני ד' יש דין שמחה בלב. יוצא שברגל יש דין שמחה בלב ויש דין שמחה ע"י מעשה...

1. **תלמוד בבלי מסכת ראש השנה דף י עמוד ב**

רַבִּי אֱלִיעֶזֶר אוֹמֵר, בְּתִשְׁרֵי נִבְרָא הָעוֹלָם. בְּתִשְׁרֵי נוֹלְדוּ אָבוֹת. בְּתִשְׁרֵי מֵתוּ אָבוֹת. בְּפֶסַח נוֹלָד יִצְחָק. בְּרֹאשׁ הַשָּׁנָה נִפְקְדוּ שָׂרָה, וְרָחֵל, וְחַנָּה. בְּרֹאשׁ הַשָּׁנָה יָצָא יוֹסֵף מִבֵּית הָאֲסוּרִין:תלמוד בבלי מסכת ראש השנה דף יא עמוד א בְּרֹאשׁ הַשָּׁנָה בָּטְלָה עֲבוֹדָה מֵאֲבוֹתֵינוּ בְמִצְרָיִם. בְּנִיסָן נִגְאֲלוּ, בְתִשְׁרֵי עֲתִידִין לִיגָאֵל. רַבִּי יְהוֹשֻׁעַ אוֹמֵר, בְּנִיסָן נִבְרָא הָעוֹלָם. בְּנִיסָן נוֹלְדוּ אָבוֹת. בְּנִיסָן מֵתוּ אָבוֹת. בְּפֶסַח נוֹלָד יִצְחָק. בְּרֹאשׁ הַשָּׁנָה נִפְקְדוּ שָׂרָה, רָחֵל, וְחַנָּה. בְּרֹאשׁ הַשָּׁנָה יָצָא יוֹסֵף מִבֵּית הָאֲסוּרִין. בְּרֹאשׁ הַשָּׁנָה בָטְלָה עֲבוֹדָה מֵאֲבוֹתֵינוּ בְמִצְרָיִם. בְּנִיסָן נִגְאֲלוּ וּבְנִיסָן עֲתִידִין לִיגָּאֵל.

1. **תלמוד בבלי מסכת ראש השנה דף טז עמוד א**

תַּנְיָא, אמַר רַבִּי יְהוּדָה מִשּׁוּם רַבִּי עֲקִיבָא, מִפְּנֵי מַה אָמְרָה תּוֹרָה, הָבִיאוּ עֹמֶר בַּפֶסַח? מִפְּנֵי שֶׁהַפֶּסַח זְמַן תְּבוּאָה הוּא, אָמַר הַקָּדוֹשׁ בָּרוּךְ הוּא, הָבִיאוּ לְפָנַי עֹמֶר בַּפֶסַח, כְּדֵי שֶׁתִּתְבָּרֵךְ לָכֶם תְּבוּאָה שֶׁבַּשָּדוֹת. וּמִפְּנֵי מָה אָמְרָה תּוֹרָה, הָבִיאוּ שְׁתֵּי הַלֶּחֶם בַּעֲצֶרֶת? מִפְּנֵי שֶׁעֲצֶרֶת - זְמַן פֵּרוֹת אִילָן הוּא; אָמַר הַקָּדוֹשׁ בָּרוּךְ הוּא, הָבִיאוּ לְפָנַי שְׁתֵּי הַלֶּחֶם בַּעֲצֶרֶת, כְּדֵי שֶׁיִּתְבָּרְכוּ לָכֶם פֵּרוֹת הַָּאִילָן. וּמִפְּנֵי מָה אָמְרָה תּוֹרָה, נַסְּכוּ מַיִם בֶּחָג? אָמַר הַקָּדוֹשׁ בָּרוּךְ הוּא, נַסְּכוּ מַיִם בֶּחָג, כְּדֵי שֶׁיִּתְבָּרְכוּ לָכֶם גִּשְׁמֵי שָׁנָה, וְאָמְרוּ לְפָנַי **בְּרֹאשׁ הַשָּׁנָה**, מַלְכֻיּוֹת, זִכְרוֹנוֹת, וְשׁוֹפָרוֹת. ,מַלְכֻיּוֹת' - **כְּדֵי שֶׁתַּמְלִיכוּנִי עֲלֵיכֶם**. ,זִכְרוֹנוֹת' - כְּדֵי שיעלה זִכְרוֹנֵיכֶם לְפָנַי לְטוֹבָה, וּבַמֶּה? ,בְּשׁוֹפָר'. אָמַר רַבִּי אַבָּהוּ, לָמָּה תּוֹקְעִין בְּשׁוֹפָר שֶׁל אַיִל? אָמַר הַקָּדוֹשׁ בָּרוּךְ הוּא, תִּקְעוּ לְפָנַי בְּשׁוֹפָר שֶׁל אַיִל, כְּדֵי שֶׁאֶזְכֹּר לָכֶם עֲקֵידַת יִצְחָק בֶּן אַבְרָהָם, וּמַעֲלֶה אֲנִי עֲלֵיכֶם כְּאִלּוּ עֲקַדְתֶּם עַצְמְכֶם לְפָנַי. וְאָמַר רַבִּי יִצְחָק, לָמָּה תוֹקְעִין בְּרֹאשׁ הַשָּׁנָה? לָמָּה תוֹקְעִין?! רַחֲמָנָא אָמַר תִּקְעוּ! אֶלָּא לָמָּה מְרִיעִין? ,מְרִיעִין'?! רַחֲמָנָא אָמַר, "זִכְרוֹן תְּרוּעָה"! אֶלָּא לָמָּה תוֹקְעִין וּמְרִיעִין כְּשֶׁהֵן יוֹשְׁבִין, תלמוד בבלי מסכת ראש השנה דף טז עמוד ב וְתוֹקְעִין וּמְרִיעִין כְּשֶׁהֵן עוֹמְדִין? כְּדֵי לְעַרְבֵּב הַשָּׂטָן. וְאָמַר רַבִּי יִצְחָק, כָּל שָׁנָה שֶׁאֵין תּוֹקְעִין לָהּ בִּתְחִלָּתָהּ, מְרִיעִין לָהּ בְּסוֹפָהּ, מַאי טַעְמָא? דְּלֹא אִיעַרְבֵּב שָׂטָן :

1. **ספר שם משמואל - חלק המועדים - שנת תרע"ט שמחת תורה**

ר"ה הוא זמן בריאת העולם, כמו שאנו אומרים זה היום תחילת מעשיך זכרון ליום ראשון, וכמ"ש (תהלים פ"ט ג') עולם חסד יבנה, שעדיין לא הי' מי שיעורר את הרצון לבריאה, וכמו שהגיד כ"ק אבי אדמו"ר זצללה"ה שענין שופר של ר"ה הוא התעוררות הבאה מן השמים תחילה וכמ"ש (בראשית ב' ז') ויפח באפיו נשמת חיים. והיינו דבספרי (בהעלותך י' י') אבל איני יודע מי התוקע תלמוד לומר וה' אלקים בשופר יתקע. אם כן הוא מקביל ללשון מתנה שאיננה באה אלא מצד הנותן לבד כנ"ל:

1. **ספר קול אליהו על בראשית פרק לז פסוק ח**

בפסוק (בראשית לז. ח) ויאמרו לו אחיו המלוך תמלוך עלינו אם משל תמשול בנו וגו', הנה בפסוק זה רבו הדקדוקים אמנם יש לבאר דכתיב (תהלים כב. כט) לה' המלוכה ומושל בגוים, כי מלך נקרא מי שממנים אותו ברצון העם והוא נגזר מלשון המלכה שמתיעצין למנות את זה עליהם למלך, ומושל נקרא מי שמושל בחזקה על העם, וזהו שאמר לה' המלוכה היינו ישראל מקבלים עליהם עול מלכותו ית' ברצון, ומושל בגוים בחזקה אף שלא ברצונם, אבל לעתיד (זכרי' יד. ט) והיה ה' למלך על כל הארץ שכל העולם יקבלו עול מלכותו ברצון,

1. **תלמוד בבלי מסכת ראש השנה דף כז עמוד א**

אֲמַר רַבִּי שְׁמוּאֵל בַּר יִצְחָק, כְּמָאן מַצְלִינָן הָאִידְנָא - "זֶה הַיּוֹם תְחִלַּת מַעֲשֶׂיךָ, זִכָּרוֹן לְיוֹם רִאשׁוֹן"? כְּמָאן? - כְּרַבִּי אֱלִיעֶזֶר, דַּאֲמַר, בְּתִשְׁרֵי נִבְרָא הָעוֹלָם:

1. **ספרי במדבר פרשת בהעלותך פיסקא עז**

אני ה' אלהיכם למה נאמר לפי שהוא אומר דבר אל בני ישראל לאמר בחדש השביעי באחד לחדש יהיה לכם שבתון זכרון תרועה (ויקרא כג כד) … מה ראו חכמים לומר מלכיות תחילה ואחר כך זכרונות ושופרות אלא המליכהו עליך תחילה ואחר כך בקש מלפניו רחמים כדי שתזכר לו ובמה בשופר של חירות ואין שופר אלא של חירות שנאמ' והיה ביום ההוא יתקע בשופר גדול (ישעיה כז יג) אבל איני יודע מי תוקעו ת"ל וה' אלהים בשופר יתקע (זכריה ט יד) ועדין אין אנו יודעים מהיכן התקיעה יוצאה זה שנאמר קול שאון מעיר וקול מהיכל קול ה' משלם גמול לאויביו (ישעיה סו ו) (סליק פיסקא).

1. **ויקרא רבה (וילנא) פרשת אמור פרשה כט:א**

תני בשם ר"א בכ"ה באלול נברא העולם ואתיא דרב כההיא דתני ר"א דתנינן בתקיעתא דרב זה היום תחלת מעשיך זכרון ליום ראשון כי חוק לישראל הוא וגו' ועל המדינות בו יאמר איזו לחרב ואיזו לשלום איזו לרעב ואיזו לשובע ובריות בו יפקדו להזכירם לחיים ולמות נמצאת אתה אומר ביום ראש השנה בשעה ראשונה עלה במחשבה בשניה נתייעץ עם מלאכי השרת בשלישי כנס עפרו ברביעי גבלו בחמישי רקמו בששי עשאו גולם בשביעי נפח בו נשמה בשמיני הכניסו לגן בתשיעי נצטוה בעשירי עבר באחד עשר נידון בשנים עשר יצא בדימוס אמר הקדוש ברוך הוא לאדם זה סימן לבניך כשם שעמדת לפני בדין היום הזה ויצאת בדימוס כך עתידין בניך לעמוד לפני בדין ביום זה ויוצאין לפני בדימוס אימתי בחדש השביעי באחד לחדש.

1. **תהלים פרק פט, א-ג**

(א) מַשְׂכִּיל **לְאֵיתָן** הָאֶזְרָחִי: (ב) **חַסְדֵי** ה' עוֹלָם אָשִׁירָה לְדֹר וָדֹר אוֹדִיעַ אֱמוּנָתְךָ בְּפִי: (ג) **כִּי אָמַרְתִּי עוֹלָם חֶסֶד יִבָּנֶה** שָׁמַיִם תָּכִן אֱמוּנָתְךָ בָהֶם:

1. **פסיקתא רבתי (איש שלום) פיסקא ו - ותשלם כל המלאכה**

והאלהים שחשב לערב שמחת בית המקדש בחודש שנולד בו אברהם בירח **האתנים** (שם /מלכים א'/ ח' ב') זה חודש תשרי, ולמה הוא קורא ירח האיתנים החודש שנולד בו אברהם שנאמר משכיל לאיתן האזרחי (תהלים פ"ט א),

1. **נחמיה פרק ח,**

(א) וַיֵּאָסְפוּ כָל הָעָם כְּאִישׁ אֶחָד אֶל הָרְחוֹב אֲשֶׁר לִפְנֵי שַׁעַר הַמָּיִם וַיֹּאמְרוּ לְעֶזְרָא הַסֹּפֵר לְהָבִיא אֶת סֵפֶר תּוֹרַת מֹשֶׁה אֲשֶׁר צִוָּה ה' אֶת יִשְׂרָאֵל: (ב) וַיָּבִיא עֶזְרָא הַכֹּהֵן אֶת הַתּוֹרָה לִפְנֵי הַקָּהָל מֵאִישׁ וְעַד אִשָּׁה וְכֹל מֵבִין לִשְׁמֹעַ **בְּיוֹם אֶחָד לַחֹדֶשׁ הַשְּׁבִיעִי**: … (ח) **וַיִּקְרְאוּ בַסֵּפֶר בְּתוֹרַת הָאֱלֹהִים מְפֹרָשׁ וְשׂוֹם שֶׂכֶל וַיָּבִינוּ בַּמִּקְרָא**: ס (ט) **וַיֹּאמֶר נְחֶמְיָה הוּא הַתִּרְשָׁתָא וְעֶזְרָא הַכֹּהֵן הַסֹּפֵר וְהַלְוִיִּם הַמְּבִינִים אֶת הָעָם לְכָל הָעָם הַיּוֹם קָדֹשׁ הוּא לַה' אֱלֹהֵיכֶם אַל תִּתְאַבְּלוּ וְאַל תִּבְכּוּ כִּי בוֹכִים כָּל הָעָם כְּשָׁמְעָם אֶת דִּבְרֵי הַתּוֹרָה**: (י) **וַיֹּאמֶר לָהֶם לְכוּ אִכְלוּ מַשְׁמַנִּים וּשְׁתוּ מַמְתַקִּים וְשִׁלְחוּ מָנוֹת לְאֵין נָכוֹן לוֹ כִּי קָדוֹשׁ הַיּוֹם לַאֲדֹנֵינוּ וְאַל תֵּעָצֵבוּ כִּי חֶדְוַת ה' הִיא מָעֻזְּכֶם**: (יא) וְהַלְוִיִּם מַחְשִׁים לְכָל הָעָם לֵאמֹר הַסּוּ כִּי הַיּוֹם קָדֹשׁ **וְאַל תֵּעָצֵבוּ**: (יב) וַיֵּלְכוּ כָל הָעָם לֶאֱכֹל וְלִשְׁתּוֹת וּלְשַׁלַּח מָנוֹת וְלַעֲשׂוֹת שִׂמְחָה גְדוֹלָה כִּי הֵבִינוּ בַּדְּבָרִים אֲשֶׁר הוֹדִיעוּ לָהֶם: ס

1. **ספר ליקוטי הלכות או"ח - ברכת המזון ומים אחרונים הלכה ד:ו**

וְזֶה אִכְלוּ מַשְׁמַנִּים וּשְׁתוּ מַמְתַּקִּים וְכוּ' וְאַל תְּעָצֵבוּ כִּי חֶדְוַת ה' הוּא מָעֻזְּכֶם, **כִּי עִקַּר תִּקּוּן הָאֲכִילָה בִּקְדֻשָּׁה הוּא עַל יְדֵי שִמְחָה** שֶׁהִוא בְּחִינַת הַהִתְפָּאֲרוּת כַּנַּ"ל בְּחִינַת כִּי חֶדְוַת ה' הוּא מָעֻזְּכֶם שֶׁהִוא בְּחִינַת כִּי תִפְאֶרֶת עֻזָּמוֹ אָתָּה וְכוּ' וְכַנַּ"ל וְעַל כֵּן נֶאֱמַר מִקְרָא זֶה עַל רֹאשׁ הַשָּׁנָה כִּי אָז בְּרֹאשׁ הַשָּׁנָה הוּא עִקַּר הִתְגַּלּוּת הַהִתְפָּאֲרוּת כַּנַּ"ל וְעַל כֵּן אָז עִקַּר **הִתְגַּלּוּת קְדֻשַּׁת אֶרֶץ יִשְרָאֵל** כְּמוֹ שֶׁכָּתוּב **תָּמִיד עֵינֵי ה' אֱלֹקֶיךָ בָּהּ** מֵרֵאשִׁית הַשָּׁנָה וְכוּ' וְכַנַּ"ל וְעַל כֵּן אָז מַזְהִיר הַכָּתוּב לֶאֱכֹל וְלִשְׁתּוֹת בְּשִמְחָה כִּי חֶדְוַת ה' הִוא מָעֻזֵּנוּ עַל יְדֵי הַהִתְפָּאֲרוּת שֶׁמְּקַבֵּל אָז מֵאִתָּנוּ כַּנַּ"ל שֶׁעַל יְדֵי זֶה נַעֲשֶה **קְדֻשַּׁת אֶרֶץ יִשְרָאֵל** שֶׁעַל יְדֵי זֶה עִקַּר תִּקּוּן הָאֲכִילָה בִּקְדֻשָּׁה כַּנַּ"ל:

1. **ספר ליקוטי הלכות או"ח - הלכות ברכת הודאה הלכה ו**

וְעַל כֵּן נִפְקְדָה רָחֵל בְּרֹאשׁ הַשָּׁנָה כְּמוֹ שָרָה אִמֵּנוּ שֶׁנִּפְקְדָה בְּלֵדַת יִצְחָק בְּרֹאשׁ הַשָּׁנָה, כִּי בְּרֹאשׁ הַשָּׁנָה נִבְרָא הָעוֹלָם בִּשְׁבִיל לְגַלּוֹת אֱלֹקוּתוֹ בָּעוֹלָם שֶׁזֶּה כָּל הַשִּמְחָה שֶׁהוּא חִיּוּת וְקִיּוּם הָעוֹלָם בְּחִינַת יִשְמַח ה' בְּמַעֲשָיו, וְעַל כֵּן נִפְקְדָה שָרָה וְנוֹלַד יִצְחָק שֶׁהוּא הוֹלָדָה הָרִאשׁוֹנָה דִּקְדֻשָּׁה שֶׁנִּקְרָא עַל שֵׁם הַשִּמְחָה כַּנַּ"ל. אֲבָל עִקַּר הוֹלָדַת הַמִּטָּה שְׁלֵמָה שֶׁהֵם כְּלַל יִשְרָאֵל הָיָה עַל יְדֵי יַעֲקֹב שֶׁהוֹלִיד שְׁנֵים עָשָר שִׁבְטֵי יָ"ה שֶׁהֵם כְּלַל הַשִּמְחָה בְּחִינַת יִשְמַח יִשְרָאֵל בְּעוֹשָיו, שֶׁשְּׁלֵמוּת הַמִּטָּה הָיָה עַל יְדֵי רָחֵל שֶׁהוֹלִידָה יוֹסֵף וּבִנְיָמִין. עַל כֵּן נִפְקְדָה גַּם כֵּן בְּרֹאשׁ הַשָּׁנָה **שֶׁאָז צְרִיכִין לְתַקֵּן הַבְּרִיאָה לְתַקֵּן חֵטְא אָדָם הָרִאשׁוֹן שֶׁגָּרַם בְּעִצָּבוֹן תֹּאכֲלֶנָּה שֶׁמִּשָּׁם כָּל הָעַצְבוּת שֶׁמֵּהֶם כָּל הַגָּלֻיּוֹת**. וּבְרֹאשׁ הַשָּׁנָה עוֹסְקִים **בְּתִקּוּן** זֶה וְקוֹרִין אָז וַה' פָּקַד אֶת שָרָה שֶׁנּוֹלַד יִצְחָק שֶׁנִּקְרָא **עַל שֵׁם הַשִּמְחָה** כַּנַּ"ל, וְזֶהוּ בְּחִינַת פְּקִידַת רָחֵל, כִּי עַל יְדֵי לֵדָתָהּ אֶת יוֹסֵף וּבִנְיָמִין הוּא **שְׁלֵמוּת הַשִּמְחָה** שֶׁהִתְחִיל מִיִּצְחָק, כִּי בְּרֹאשׁ הַשָּׁנָה תּוֹקְעִין בְּשׁוֹפָר שֶׁכָּלוּל מֵעֲשָרָה מִינֵי נְגִינָה שֶׁהֵם כְּלַל הַשִּמְחָה, בְּחִינַת אַשְׁרֵי הָעָם יֹדְעֵי תְרוּעָה וְכוּ', בְּשִׁמְךָ יְגִילוּן כָּל הַיּוֹם וְכוּ', בְּחִינַת כִּי חֶדְוַת ה' הִיא מָעֻזְּכֶם הַנֶּאֱמַר עַל רֹאשׁ הַשָּׁנָה וְכַנַּ"ל. וְכֵן חַנָּה נִפְקְדָה בְּרֹאשׁ הַשָּׁנָה וְהוֹלִידָה אֶת שְׁמוּאֵל הַנָּבִיא, כִּי שְׁמוּאֵל מָשַׁח אֶת שָׁאוּל וְדָוִד שֶׁהוּא תִּקּוּן הַמַּלְכוּת שֶׁעַל יְדֵי זֶה יֵצֵא מָשִׁיחַ שֶׁיִּגְאַל אֶת יִשְרָאֵל שֶׁאָז כָּל גְּמַר הַשִּמְחָה בִּשְׁלֵמוּת בִּמְהֵרָה בְּיָמֵינוּ אָמֵן:

1. **בראשית פרק ג,**

(טז) אֶל הָאִשָּׁה אָמַר הַרְבָּה אַרְבֶּה **עִצְּבוֹנֵךְ** וְהֵרֹנֵךְ **בְּעֶצֶב** תֵּלְדִי בָנִים וְאֶל אִישֵׁךְ תְּשׁוּקָתֵךְ וְהוּא יִמְשָׁל בָּךְ: ס (יז) וּלְאָדָם אָמַר כִּי שָׁמַעְתָּ לְקוֹל אִשְׁתֶּךָ וַתֹּאכַל מִן הָעֵץ אֲשֶׁר צִוִּיתִיךָ לֵאמֹר לֹא תֹאכַל מִמֶּנּוּ אֲרוּרָה הָאֲדָמָה בַּעֲבוּרֶךָ **בְּעִצָּבוֹן** תֹּאכֲלֶנָּה כֹּל יְמֵי חַיֶּיךָ:

1. **טור אורח חיים הלכות ראש השנה סימן תקפא**

נוהגין באשכנז להתענות כולם בער"ה וסמוך לזה ממדרש ר' תנחומא ולקחתם לכם ביום הראשון ח)וכי ראשון הוא והלא ט"ו הוא אלא ראשון לחשבון עונות ט)משל למדינה שחייבת מס למלך ולא נתנו לו בא אליה בחיל לגבותו כשנתקרב אליה י)בעשרה פרסאות יצאו גדולי המדינה לקראתו ואמרו לו אין לנו מה ליתן לך הניח להם שליש כיון שנתקרב יותר יא)יצאו בינוני העיר לקראתו הניח להם שליש השני כשנתקרב יותר יצאו כל בני העיר לקראתו והניח להם הכל כך המלך זה הקדוש ברוך הוא בני המדינה אלו ישראל שמסגלים עונות כל השנה יב)ער"ה הגדולים מתענין ומוותר להם שליש עונותיהם בי' ימים בינונים מתענין ומוותר להם ב' שלישים בי"ה הכל מתענין ומוותר להם הכל במוצאי י"ה עוסקים במצות סוכה ולולב ואין עושין עונות לכך קורא י"ט ראשון ראשון לחשבון עונות ורוחצין ומסתפרין **ע"פ המדרש** א"ר **סימון** כתיב כי מי גוי גדול וגומר ר' חנינא ור' יהושע אומרין איזו אומה כאומה זו שיודעת אופיה של אלהיה פי' מנהגיו ודיניו שמנהגו של עולם אדם שיש לו דין לובש שחורים ומתעטף שחורים ומגדל זקנו ואין חותך צפרניו לפי שאינו יודע איך יצא דינו אבל ישראל אינן כן לובשים לבנים ומתעטפים לבנים ומגלחין זקנם ומחתכין צפרניהם ואוכלין ושותין ושמחים בר"ה לפי שיודעין שהקב"ה יעשה להם נס לפיכך נוהגין לספר ולכבס בער"ה ולהרבות מנות בר"ה ומכאן תשובה למתענין בר"ה ונוהגין באשכנז שאין נפילת אפים בער"ה כמו בשאר עי"ט אף על פי שנופלין על פניהם בבקר באשמורת:

1. **תלמוד ירושלמי (ונציה) מסכת ראש השנה פרק א דף נז טור ב /ה"ג**

אמר רבי סימון כתיב כי מי גוי גדול אשר לו חוקים ומשפטים צדיקים וגו' רבי חמא בי רבי חנינה ורבי הושעיה חד אמר אי זו אומה כאומה הזאת בנוהג שבעולם אדם יודע שיש לו דין לובש שחורים ומתעטף שחורים ומגדל זקנו שאינו יודע היאך דינו יוצא אבל ישראל אינן כן אלא לובשים לבנים ומתעטפין לבנים ומגלחים זקנם ואוכלין ושותין ושמחים יודעין שהקב"ה עוש' להן ניסים וחורנה אמר אי זו אומה כאומה הזאת בנוהג שבעולם השלטון אומר הדין היום והליסטים אומר למחר הדין למי שומעין לא לשלטון אבל הקדוש ברוך הוא אינו כן אמרו בית דין היום ראש השנה הקדוש ברוך הוא או' למלאכי השרת העמידו בימה יעמדו סניגורין יעמדו קטיגורין שאמרו בני היום ראש השנה נמלכו בית דין לעברה למחר הקדוש ברוך הוא אומר למלאכי השר' העבירו בימה יעברו סניגורין יעברו קטיגורין שנמלכו בני לעברה למחר מה טעמא כי חוק לישראל הוא משפט לאלהי יעקב אם אינו חוק לישראל כביכול אינו משפט לאלהי יעקב

1. **ילקוט שמעוני תהלים רמז תתפח**

+קמח+ הללו את ה' מן השמים (כתוב ברמז תפ"ד וברמז של"ט וברמז תרנ"ח וברמז תרפ"ח): רוח סערה עושה דברו (כתוב ברמז תקמ"ג, ולעיל בפסוק ימטר על רשעים, ובפסוק כי לא אל חפץ רשע אתה): לבני ישראל עם קרובו. אמר להם הקדוש ברוך הוא לישראל בני, אם יהיו דברי תורה קרובים לכם, שנאמר כי קרוב אליך הדבר מאד, אף אני קורא אתכם קרובי, שנאמר לבני ישראל עם קרובו הללויה. לבני ישראל עם קרובו. כתיב כי מי גוי גדול אשר לו אלהים קרובים אליו, ר' חנינא ורבי אושעיא איזו אומה כאומה זו שיודע אופיו של אלהיה, בנוהג שבעולם אדם יודע שיש לו דין, לובש שחורים ומתעטף שחורים ומגדל זקנו ואינו חותך צפרניו, לפי שאינו יודע היאך דינו יצא, אבל ישראל אינן כן אלא לובשים לבנים ומתעטפים לבנים ומגלחין שערם ומחתכין צפרניהם ואוכלין ושותין ושמחין בראש השנה, לפי שיודעים שהקב"ה עושה להם נסים ומוציא דינם לכף זכות וקורע להם את גזר דינם: